
I. Organizado. 

Plenum-Kotnilalo. — La konsisto 
de la P.-K. restis la sama dum tiu 
ĉi raportjaro, kiel antaŭjare; es- 
cepte ke eksiĝis en oktobro K-do 
Bubo pro siaj profesiaj studoj k pro 
tio, ke li ne restis en Parizo. La 
nomoj de la Komitatanoj troviĝas 
en la Jarlibro ; K-do Ĝermen ( = H. 
P.) restis prezidanto. La kunsidoj 
de la P.-K. okazis regule ĉiudusemaj- 
ne k ĝiaj protokoloj atestas pri la 
plenumita laboro. 

Ĝenerala Konsilanlaro. — Per re- 
ferendumo, kiu finiĝis la 15-an de 
junio, estas elektitaj Konsilantoj por 
7 horzonoj, en kiuj SAT havas 
sufiĉan nombron da membroj. Par- 
toprenis la referendumon 12 % pro- 
centoj el la aktiva membraro. — 
Verŝajne la relative malgrandan pro- 
porcion kaŭzis la cirkonstanco, ke la 
demandaro koncernis nur la elekton 
de Konsilantoj k ne ŝanĝon en la 
Statuto. La Konsilantoj delegitaj 
de siaj LEA-oj en la G.-K.-on, 
letere interrilatis kun ni k hekpis 
en ĉiuj demandoj koncernantaj la 
kontakton inter SAT-LEA. 

Adminisiracia Komisiono. —An- 
kaŭ en tiu ĉi jaro ne estis eble formi 
tian Komisionon, kies starigo ja ne 
estas statute postulata, sed kiu en 
iuj antaŭaj jaroj pli malpli bone 
funkciis. Mankas en Parizo kompe- 
tentuloj por plenumi fakece tiun 
taskon. Kaj estus kvazaŭ komedio 
delegi K-dojn, kiuj ne kapablas ple- 
numi normale la rolon. Gis la elekte- 
blo de tia komisiono, ni daŭrigos 
praktiki la ĝisnunan sistemon de 
reciproka konlrolado, kiu prezentas 
relativan garantion pri la bonordo 
de la spezaro : okupo de tri K-doj 
kun fakaj spertoj (Banmer, Bar- 
telmes, Germen) pri la administra 
laboro. Ĉar la fakoj de la adminis- 
tracio intertuŝiĝas en la praktiko, 


a) ĜENERALA PARTO 

sekve la reciproka kontrolo daŭre 
funkcias. 

Frakcioj. — La Frakcioj, pri kiuj 
la Statuto ne parolas, sed kies starigo 
tamen estis permesata ekde la ko- 
menciĝo de SAT, k kies agadkampo 
esence kuŝas ekster la kadro de la 
Asocio, revigliĝis parte en tiu ĉi 
jaro. Car la Frakcioj kunigas anojn 
de difmitaj politikaj tendencoj, kiuj 
devas trovi en tiuj aparatoj ilon por 
pensinterŝanĝo, propagando k apli- 
kado de esperanto en siaj apartaj 
medioj, ekzistas iuj danĝeroj por SAT 
kiel senpartieca organizo, pro even- 
tualaj interpuŝiĝoj aŭ misuzoj de la 
konsentitaj rajtoj (speciale la rajto 
enpresigi komunikojn en la oficiala 
organo). Precipe eluzis la rajtojn 
ĉi-jare la Socialista k Sennaciista 
Frakcioj, krome la lastatempe fondi- 
ta Bolŝevist-leninista Frakcio. Sed 
pro manko de Regularo, fiksanta la 
rajtolimojn de la frakcioj, nek unu 
nek la aliaj el la frakcioj restis en la 
antaŭvidita kadro. Persona kontakto 
kun la sekretarioj de la Sennaciista 
k Socialista Frakcioj ebligis al ni 
forigi la miskomprenojn; perletere 
ni provis klarigi al la iniciatintoj de 
la «Bolenfrasat» la rajtojn de la 
frakcioj konsistigitaj el anoj de nia 
Asocio. 

Okaze de plendo de frakciano 
kontraŭ sia frakcio, ni memorigas, 
kio jam estis dirita en Valencio, — 
ke nek la P.-K. nek la K.-K. estas 
kompetentaj por enmiksiĝi konfiikt- 
ojn, kiuj rilatas organojn funkciant- 
ajn ekster la kadro de la organizo. 

Kune kun tiurilata . propono de 
K-do de Bruin (ĝi aperis en la lasta 
n-o) la Kongreso havos okazon pri- 
trakti la tekston de Begularo pri 
Frakcioj, kiun ni prezentos al ĝi por 
pridiskuto. 

Konflikt-Komisiono. — Ci tiu ins- 
tanco funkciis regule; la sekretario 


rilatis skribe kun ni en okazo de 
bezono. Li aperigos aparte sian ra- 
porton. 

Bilaloj kun L.E.A.-oj. — La rilat- 
oj estis treege amikaj kun la grand- 
aj LEA-organizoj en Nederlandling- 
vio (FLE), Svedio (SLEA) k Franc- 
lingvio (FEO). La tuta membraro de 
F.L.E. restis daŭre abonita al « Sen- 
naciulo », kio signifas konstantan 
gravan propagandon, por niaj ideoj 
ĉe proks. 2.500 personoj, kiuj staras 
ekster la vico de nia Asocio, sed kiuj 
tiel tamen estas ligitaj, per la mo- 
nata legaĵo, al la tutmonda movado. 
Plivastigi la pensmanieron de la 
esperantista laboristo trans la naciajn 
kadrojn k liveri al li tiele per espe- 
ranto vere la instrumenton malfer- 
mantan antaŭ li la barojn, kiuj mal- 
helpas al la popoloj interproksimiĝi, 
— tiu ideo trovas en la estroj de 
N.F.L.E. konsciajn ĉampionojn. Kaj 
tie ni renkontiĝas kun ili sur la sama 
tereno. — Pro financaj (sed ne pro 
ideaj) konsideroj la sveda L.E.A. ne 
plu liveris ekde januaro al sia mem- 
braro « La Lernanto »n. Cetere per 
tiu procedo nia Asocio finance ne 
malprofitis. Male ! Ĉar malprofitigaj 
por Ia SAT-kaso estis la kondiĉoj 
liksitaj de nia antaŭa Administranto 
K-do Lerĥner. Kaj aliflanke ni povis 
registri kreskanlan nombron da anoj 
en Svedio kun abono al « Sennaciulo » 
(sekve ankaŭ al « La Lernanto ») ; el 
ili eble multaj venis, sekve de nia 
alvoko en la decembra « L.L. », kiun 
numeron ricevis ankoraŭ ĉiuj legant- 
oj de la Sveda lab. esp. gazeto. Ci 
tiu gazeto subtenis regule per varb- 
artikoletoj la propagandon por nia 
organizo; ankaŭ la Asocio sekreta- 
rio de SLEA zorgis pri havigo de 
adresoj de kursanoj al nia dispono 
por nia varblaboro (same tiel okazis 
en Holando). En la franclingva parto 
da Belgio ni liveris al ioma kvanto 
da K-doj «S-ulo »n laŭ la samaj 

favoraj kondiĉoj kiel al la holanda- 
flandra LEA-membraro ; la adminis- 
tran flankon prizorgis K-do Van 
Aelsl, sekretario de FEO por Belgio. 
En Francio la pli gravaj FEO- 
grupoj (escepte de Filipvilo en AI- 
ĝerio !) liveris malmulte da membroj 
al SAT, dum la izoluloj en etaj lokoj, 
anoj de FEO,preskaŭ senescepte estas 
ankaŭ SAT-anoj ! La pli malgrandaj 
SAT-varbaj organizoj: SA T en Drilio 
k SAT en Danio montris kontentigan 
agemon kun parte bonaj rezultoj. 
(Granda kresko en Manĉestro.) 

Tie, kie la LEA-oj estas malpli 
ligitaj kun SAT, aŭ kie la situacio 
estas konfuza, kiel ekzemple en Ce- 
ĥoslovakio, Norvegio, Polio, aŭ kie 
ne ekzistas tutlandaj LEA-oj (His- 
panio, Portugalio, Usono k.a.), niaj 
iidindaj ĉefperantoj zorgis pri la 
varbado por SAT, aŭ minimume pri 
la transpago de kotizoj. Ni nomu la 
senlaculon Julio Ege en Los Angeles 
(Kalifornio), K-don Fremr el Plzen 
(Cenosl.), K-don Lekoivski en Polio, 
la K-dojn Amundsen en Oslo, Her- 
nandez en Valencio, Lobo k Sanches 
de Caslro en Portugalio, Sanlos en 
Argentinio, J. Sulski en Britio, k.a., 
kiuj pardonu, se ni ne nomas ilin ĉi tie. 

Dilatoj kun I.P.E. — La problemo 
pri reunuigo de la Laborist-esperanta 
movado estis starigita sur la tagor- 
don de la XIY-a Kongreso en Valen- 
cio. Konforme al la komisio de la 
Kongreso, ni a) transsendis la 6.9.34 
al la IPE-centro la Bezolucion de la 
Kongreso, kiu entenas la kondiĉojn 
plenumendajn por krei bazon por la 
reunuigo ; b) konigis proponon akcep- 
titan de la Kongreso, per kiu la 
Centro IPE-a bonvolu konsideri la 
« reunuigon en organizon, kiu havigas 
al ĉiuj tendencoj de la klasbatala 
Iaborista movado la samajn |rajtojn 
k devojn, lciel estas ĝis nun en SAT. » 
La respondo de IPE (5 dec.) estis 
polemikeca k entenis manifeston, 
adresitan ne al la estraro de SAT, 
sed rekte al « ĉiuj laborist-esperantist- 
oj en la mondo », k en kiu estis 
memlaŭde rekomendata IPE kiel 
model-organizo de 1’proletaj esp-istoj 
(kun ĝia ido PEK). Ni aperigis en la 
februara «S-ulo » responde al tiu 
skribaĵo artikolon verkitan de K-do 
Lanli, spegulantan nian vidpunkton 
pri la problemo : « Principoj de Unue- 
co ». Ni komunikis ĝin kun mallonga 
akompana letero al la IPE-centro, k 
de tiam nenion plu aŭdis de ĝi. 
Tamen ni estas informitaj pri klo- 
podoj de IPE-grupoj sur loka bazo 
aranĝi u.nuecan agadon. Pri parto- 
preno en tiaj lokaj aranĝoj cetere ni 
devas tute lasi la respondecojn al la 
unuopaj K-doj. 

Rilatoj kun neesperanlislaj organiz- 
oj. — Konforme al kongresdecido 


ni interrilatis kun la nederlanda la- 
borista radio-asocio VABA, — kiu 
disponas en duj tagoj la stacion Hil- 
versum, — por instigi ĝin enkonduki 
peresperantajn programojn. Kvan— 
kam ni ne povis atingi per la leter- 
interŝanĝo rezulton en la senco de la 
kongrespropono, ni tamen kun kon- 
tentigo rimarkis, ke nelonge post nia 
interveno, la nederlanda LEA, post 
longa interrompo, denove sukcesis 
kontrakti kun VABA pri dufoje 
monata disaŭdigo de priesperantaj 
novaĵoj. 

Servoj. — Statistikoj pri la inter- 
SAT-anaj servoj badaŭrinde ne ek- 
zistas; ni tamen taksas ilin sufiĉe 
vivantaj, kvankam pri tio ne ofte 
ni ricevas informojn. 

Ni scias pri marisloj, kiuj utiligas 
la SAT-aparaton ; ni estas informitaj 
pri klopodoj de iuj SAT-rondoj por 
praktike utiligi Ia SAT-aparaton al 
laboristaj organizoj (ekzemplo : la 
Malmda rondo). 

Kontraŭ la misuzo de servoj fare 
de « K-doj »- ekspluatantoj ni turnis 
nin en la januara « S-ulo ». 

Senpagan abonservon por faŝist- 
Iandaj K-doj en mizerstato ni ko- 
mencis funkciigi ekde majo (tiurilata 
alvoko aperis en la aprila « S-uIo »). 
La unuaj rezultoj de tiu servo estas 
kuraĝigaj. 

S 

II. Propagando. 

En la propra kampo. — Por varbi 
novajn membrojn el la kursanoj k 
ankaŭ inter jam spertaj lab. esper- 
antistoj, kiuj restis ĝis nun for de 
nia movado, ni havigis al ni pere de 
la LEA-oj k de niaj perantoj list- 
ojn de varbebluloj : ni akiris tiel 
pli ol 1.000 adresojn, al kiuj ni sendis 
parte nian varbmaterialon (2-3 ekz de 
« S-ulo », 1 de « S.B. », katalogon, 
Vortar-prospekton, aliĝilon k spe- 
cialan cirkuleron). Por « Senn. Revuo» 
ni krome aparte propagandis en 
Holando, okaze de la Federacia kon- 
greso ĉi-jara. Estis distribuataj 500 
senpagaj ekzempleroj. Krome en la 
ĵus okazinta Kongreso de la Ne- 
derlanda LEA estis elektata K-do 
Das Vels speciale por la varbado al 
SAT k ĝiaj organoj en Nederlando, 
subtenata en tiu laboro de Ia LEA- 
estraro finance k morale. 

La rezulto el tiu propagando estas 
tre malfacile ciferebla, ĉar preciza 
statistiko signifas grandan laboron 
(pluan elspezon) k la nov-aliĝantoj 
ordinare ne montras, per kiu procedo 
ili estas varbitaj. Tamen ni estas 
konvinkitaj, ke multajn novajn an- 
ojn ni ŝuldas al tiu reklamo. 

Ekster nia karnpo. — En la no- 
vembra n-ro de « S-ulo » ni aperigis 
« Publika Letero al multaj esperan-! 


tistoj », per kiu ni nin turnis al 
tiuj ne-SAT-anoj, plejparte Iabor- 
istoj, kiuj erare aliĝis al U.E.A. 
Tiu ĉi n-ro estas dissendita de ni al 
1558 UEA-adresoj en ĉiuj landoj, kie 
ne regas diktatoreco, kune kun prov- 
ekzemplero de « S.R. », katalogo k 
speciala letero kun instiga teksto. 
Rimarkinde por la spiritostato en 
iuj burĝaj rondoj estas, ke ĉ. 25 
ekzempleroj revenis al ni, ĉiuj el 
Ceĥoslovakio, kiel rifuzilaj. Tiom 
forte radikiĝis en iuj cerboj la naciista 
spiritostato, ke oni eĉ ne volas legi 
unu linion el la SAT-periodaĵoj ! 
Kelkaj ricevintoj afable respondis al 
ni, sed nur treege malmultaj fakte 
aliĝis al SAT aŭ abonis ĝiajn organ- 
ojn. Kompreneble en tio ni ne re- 
trovis nian elspezon (ĉ. 800 fr. fr. 
por afranko nure); tamen, nedubeble, 
tiu propagando lasis efikon ĉe la 
celitaj personoj, kiuj eble iun tagon 
interesiĝos pli konkrete al nia mo- 
vado. 

Limoj. — Kiel oni scias, nia 
disvastig-teritorio ĉiam pli k pli mal- 
grandiĝis kun la plimultiĝantaj dik- 
tatorecoj. Sekve, post Italio, Hunga- 
rio k diversaj pli malgrandaj ŝtatoj, 
ni devis forstreki el la varb-teritorio 
Sovetion, kie nia Asocio k ĝiaj eldon- 
aĵoj estis malpermesataj fine de 
1930 1 . Komence de 1933 sekvis Ger- 
manio, kie la SAT-movado havis 
speciale fortajn radikojn, k unu 
jaron poste Aŭstrio, kie la plua 
laboro por nia Asocio dependas de 
lokaj cirkonstancoj,pIi malpli favoraj, 
sed kie, kun escepto de unu aparte 
menciinda provinc-urbo, restas al ni 
nur fragmentoj el la antaŭa mem- 
braro. 

Tamen ankoraŭ nuntempe amikoj 
en Germanio k Sovetio konservis 
skriban kontakton kun ni, kvankam 
ili ne povas ricevi la gazetojn, k ni 
scias, ke ankoraŭ pli multaj estas 
tiuj K-doj, el Germ. k Sov., kiuj 
sopiras rekontakti kun ni. 

III. Gazetoj. 

La tri organoj « Sennaciulo », « Sen- 
nacieca Revuo » k « La Lernanto » 
(ĉi lasta kiel aldono al « Sennaciulo », 
sed ankaŭ aparte abonata de kelkaj 
grupoj por iliaj kursanoj, k de kelkaj 
izoluloj) aperis regule ĉiumonate, tiel 
ke la abonantoj al ambaŭ revuoj 
ricevis duonmonale unu 'periodaĵon 
de SAT, nome la 10-an «Senn. 
Revuo »n k la 25-an « Sennaciulo »n. 
La presisto, kiu ankaŭ zorgas pri la 
ekspedo laŭ la adresiloj skribataj k 
sendataj de ni, ĝenerale akurate 
plenumis sian laboron, kvankam kelk- 
foje okazis prokrasteto en la pretigo 


1 Legi la detalojn pri tiu okazo en « Ilis- 
torio pri la Skismo » (eld. SAT, prezo 2 ffr.). 

de la gazeto je kelkaj tagoj, pri kio 
tamen neniarn kulpis nia redakcio 
nek nia administracio. 

La eldonkvanto por « Sennaciulo » 
estis meznombre 4.200 ekzempleroj. 
La cldonkvanto de « Sennacieca Re- 
vuo » estis meznombre 1.150 ekzem- 
pleroj. La eldonkvanto de « La Ler- 
nanto » estas je 400 ekzempleroj pli 
alta ol tiu de «Sennaciulo ». (Gis 
dec. 1934 ni eldonis 2.500 pliajn ekz- 
ojn por Svedio.) 

Pri la enhavo de la gazetoj oni 
legu la Iledakcian raporlon (parto B 
de la Raportaro). 

IV. Eldonagado. 

La financa stato de la Asocio ne 
permesis la pluan eldonadon de liter- 
aturaj verkoj, komencitan lastjare 
per la kreo de la literatura asocio 
A.D.L.E.L. Ni devis likvidi tiun 
entreprenon, pro tio ke ni ne povis 
liveri por la postulita monsumo la 
projektitan librokvanton, k pro tio, 
ke alifianke ni ne kuraĝis fiksi tro 
altan sumon, kiu ne estus pagebla 
en la nuna kriza tempo de la plej 
multaj K-doj. ĉe la starigo de la 
buĝeto por A.D.L.E.L. ni ne estis 
atentintaj kelkajn elspezopunktojn 
(ekz. la afrankokoston, kiun postulas 
ekspedo de ampleksa libro, kiel« Jim- 
mie Higgins »). Ni informis per cir- 
kulero la anojn de ADLEL pri la 
decido de likvido, decido, kiun ni 
cetere faris nur post interkonsiliĝo 
kun la Ceneralaj Konsilantoj. Ni 
larĝe kompensis la abonintojn al 
tiu serio de libroj, liverante al ili 
por ilia kredito Ia verkojn aperintajn 
Oe SAT kun 50%-a rabato (escepte 
de la P. Vortaro). Ni liveris ankaŭ 
librojn el kelkaj aliaj eldonejoj, ta- 
men nur en tre limigita kvanto, al 
ADLEL-anoj, por eluzi la krediton. 
(.Kelkajn ciferojn oni irovos en la 
Adminislracia Raporlo). Nur unu 
K-do protestis, en akra tono, kon- 
traŭ tiu likvido. Ciuj aliaj, kiuj 
skribis, bedaŭris, ke la cirkonstancoj 
ne ebligas daŭrigi la entreprenon. 

Ni jam parolis lastjare pri la kritik- 
oj^ (laŭdaj k mallaŭdaj) rilate al 
« Svejk » ; rilate al « Jimmie Higgins » 
estis simile, sed unuanime estis laŭ- 
data de la recenzintoj la trafa elekto 
de tiu libro por eldono ĉe ADLEL. 
Multaj recenzistoj bedaŭris, cetere 
prave, ke la lingvaĵo de la traduko 
ne estas tre kontentiga. Ni devas 
konfesi, ke pro troa pezo de la labor- 
ŝarĝo en tiu epoko (koincido kun la 
reorganiza laboro de la administra- 
cio) ni ne sufiĉe konscience povis 
prizorgi la korektadon de tiu amplek- 
sa manuskripto. Sed — trafe diris iu 
recenzisto, la pasieco de la legaĵo 
cstas tiagrada, ke oni jam post la 


Eldonkvanto de iiu ĉi n-o: 5.400 ekz-oj. 


legado de kelkaj paĝoj forgesas pri la 
formo, t.e. la lingvo. 

Niaj financaj rimedoj permesis nur 
eldoni la Jarlibron, Iiveritan al la 
membraro en februaro, kiu ciferas 
1537 anojn, kun la adresoj de Peran- 
toj, funkciuloj k izoluloj. La libreto 
ampleksas24 paĝoj n plus4 kovrilpaĝoj 
surpresitaj (formato 13 X 20 cm). Pri 
ĝia enhavo ni ne ricevis kritikojn de la 
ricevintoj, kio permesas al ni pensi, 
ke ĉiuj kontentas pri ĝia aranĝo k 
ke ĝi estas utila en la praktiko. 

En majo aperis la broŝuro 20- 
paĝa (krom kovrilpaĝoj) — formato 
13 X 19 — kun titolo « Historio pri 
la Skismo en la Laborista Esperanto- 
Movado ». ŭian verkadon k eldonon 
ni decidis por permesi al ĉiuj laborist- 
aj esperantistoj klare k scie prijuĝi 
la situacion, okaze de la nuntempaj 
klopodoj pri reunuigo de la movado, 
k por povi kompreni la kondiĉojn, 
kiujn ni starigas ĉe la bazo por ebligo 
de tiu reunuigo. 

V. Membrostato. 

Kompare kun la antaŭ-jaro la 
stato estas preskaŭ la sama (en majo 
1935 ni nombris 1.244 membrojn). 
Tamen la fizionomio de la membraro 
iom ŝanĝiĝis : nome ni gajnis, parte 
eĉ tre konsiderinde, membrojn en 
diversaj landoj, kiel Norvegio, Britio, 
Francio, Hispanio, dum alifianke ni 
perdis el la malgranda nombro restin- 
ta en Germanio, ankoraŭ parton el 
tiuj, kiuj lastjare ankoraŭ povis 
aboni la gazetojn. Ankaŭ en Aŭstrio 
ni malgajnis pro sama motivo. Ne- 
derlando marŝas ĉe la pinto rilate 
membrokvanton, kun 310 membroj. 

VI. Kongreso. 

La bilanco pri la XIV-a Kongreso, 
tre akurate farita de la Valenciaj 
K-doj estis ekzamenita k aprobita 
de ni. Por prepari la XV-an Kon- 
greson, ni pro la loka koincido povis 
resti en konstanta persona kontakto 
kun la anoj de la O.K.K. En la 
kunsidoj de la O.K.K. partoprenis 
regule minimume unu reprezentanto 
de la Plenum-Komitato (tamen la 
O.K.K. mem konsistas nur el Gek- 
doj troviĝantaj ekster la gvid- 
instanco de SAT). Ni konsentis zorgi 
pri la kolektado de 1’kongreskotizoj 
k perado de 1’korespondaĵoj al la 
sekretario, akceptante, ke la adreso 
de la O.K.K. estu tiu de la Sidejo de 
la Asocio (kio multe plisimpligas la 
manieron de aliĝo). Ni disponigis, 
same kiel en antaŭaj jaroj, la spacon 
de Ia oficiala organo laŭbezone por la 
komunikoj de la O.K.K. k al artikol- 
oj rilatantaj la kongreson aŭ la 
kongresurbon. 

* 

* ♦ 


Ge la fino de tiu ĉi «ĝenerala 
parto » de la raportaro ni memorigas 
la membraron, ke laŭstatute finiĝos 
kun la fino de la kuranta jaro nia 
mandato pri gvidado de la Asocio. 
Konforme al la regularo ni atentigis 
pri tio en la maja n-ro de « Sennaciu- 
lo ». La Kongreso devos esprimi sin 
aprobe aŭ malaprobe pri nia gvidado, 
kiun ni plenumadas kun plena kon- 
scio pri la respondecoj rezultantaj el 
tiu malfacila tasko. La Kongreso 
ankaŭ devos konsideri eventualajn 
novajn kandidatecojn por la venonta 
mandatperiodo. Kia ajn estu la juĝo 
de la Kongreso, ni ne bedaŭras esti 
dediĉintaj niajn fortojn en la servo 
de nia Asocio, kiu, laŭ multaj etaj 
signoi, malgraŭ ekonomia krizo k poli- 
tika haoso, ree surpaŝis la supreniran 
vojon. 


Esperanto en la servo 
de naciismo k reakcio 

Por konformi al la kondiĉoj, sub 
kiuj en Germanio ajna privata gazeto 
havas viveblon, la servemaj germanaj 
esp-istoj el GEA; starigis propa- 
gandan centron kun la celo « ĝust- 
informi » la eksterlandanaron pri la 
« granda transformiĝo » de Germanio 
sub la regado de Ia laboristbuĉanto 
Hitler. Tiu ĉi centro havas la taskon 
doni al individuaj esp-istoj la instruk- 
ciojn necesajn por persvadi letere Ia 
naivajn « samideanojn » tra la mondo. 

Sed la kompatindaj loĝantoj en la 
Tria Regno ja ne scias, ke la ekster- 
germaniaj homoj estas pli bone in- 
formitaj pri la interna situacio de 
Germanio, ĉar ankoraŭ la sekretaj 
instrukcioj al la germana gazetaro 
ne validas trans la limoj de la teŭton- 
oj. Pri tio aperis interesaj konstatoj 
en « Manchester Guardian », kiu i.a. 
skribis, ke ĉiuj anglaj ĵurnaloj detale 
priparolis la incidenton dum nov- 
pagana kunveno, en kiu du opoziciaj 
kristanoj estis interrompitaj k mal- 
bone traktitaj, dum eĉ ne vorto 
aperis pri tio en la germanaj ĵurnaloj. 
Tiu angla liberala ĵurnalo publikigis 
longan liston da instrukcioj pri la 
sinteno rilate al la aktualaj problem- 

°j- 

La antifaŝista k liberema esp- 
istaro tamen devas bone atenti pri 
tiu « eksterlanda servo » de la ger- 
manaj hitleraj esp-istoj. ĉi ne toleru 
la disvastigon de doktrino k tiuten- 
dencaj mensogoj helpe de esperanto, 
kiuj lastfine kaŭzos la pereon kune 
kun la kulturo ankaŭ de 1’ideo pri 
internacia lingvo. Ni ne povas atendi 
eiikan kontraŭagon de la burĝa esp- 
istaro, ĉar ĝi estas « neŭtrala » aŭ eĉ 
simpatia al tiu agado. Ui ja forsegas 
mem la branĉon, sur kiu ili sidas. 

Ĝim Talp. 

XV-a KONGRESO DE SAT EN PARIZO 

3.-7. augusto 1935 

Adreso: SAT, 67, avenue Gambetta, Paris 20 


6. Komuniko. 

Patronada Komitato. Por patro- 
ni nian Kongreson formiĝis Komitato, 
konsistanta el personoj, konataj en 
la laboristaj rondoj pro sia aktiveco 
en la literatura aŭ politika kampo je 
la favoro de la lab. movado. Jen la 
nomoj de la ĝis nun aliĝintaj K-doj : 

1. L. Cancouel , sekretario de Fer- 
vojista Sindikato (Rive Gauche) C.G. 
T. patronadas la fervojistojn; 2. 
Largentier, sekretario de la Tipografa 
Sindikato Pariza (C.G.T.); 3. Han 
Rijner, verkisto ; 4. E. Sayer, sekre- 
tario de la Kliŝista Sekcio de la Fed. 
de Libro- k Paper-Laboristoj (C.G. 
T.U.); 5. Lucien Laurat, profesoro ĉe 
Kleriga Laborista Centro de C.G.T.; 

6. Fonlaine, estrarano de C.G.T.S.R.; 

7. Besnard, sekretario de C.G.T.S.R.; 

8. Cudenel, sekr. de Radik. Soc. Partio 
(Cam. Pelletan), C.K. -ano de Ligo por 
Ĥomrajtoj k9. S-ino Cudenet-Vallien- 
ne. 

C.G.T.U. k Internacio de Socialista 
Kunbalalo (ISK) promesis sendi dele- 
giton al la Kongreso. 

Fervoja rabato. Tiu afero estos 
solvita en la sekvantaj semajnoj. 
Tiuj, kiuj individue k fervoje vojaĝos 
al Parizo, bonvolu indiki tion okaze 
de sia aliĝo. 

Karavanoj el Svedio k Neder- 
lando. Laŭ la informoj, kiujn ni 
ricevis, la karavano el Svedio trovas 
bonan atenton. Gi okazos per trajno, 
ĉar la aŭtobusa veturo estas tro mul- 
tekosta. Forvojaĝo la 31-an de julio, 
reveno en Stokholmon la 12-an de 
aŭgusto. Unutagaj restadoj en Ham- 
burgo k Kolonjo. Aliĝojn akceptas 
K-do Folke Rosen, Helgagatan 36, 
Stockholm. 

Karavanestroj en Nederlando estas: 
K-do J. Preker, Smaragdstr. 5, Ams- 
lerdam-Z, k K-do C. v. Veenendaal, 
Wesl-Grafldijk. Oni turnu sin al tiuj 
adresoj. 

Altlernejo. Ni atendas de K-doj, 
kiuj certe partoprenos la Kongreson 
k kiuj povos lekcii fakece pri iu 
grava eduka aŭ scienca temo, ke 
ili sin anoncu kiel eble plej baldaŭ, 
por ke ni povu ĉe la starigo de la 
ĝenerala Programo fiksi la tagon k 
horon por la lekcioj, k ankaŭ aperigi 
la planon. Tiuj K-doj bonv. sendi 
skeman resumon pri la lekcio (tre 
koncizan), kiun ni intencas presigi 
kun la anonco pri la lekcio. 

Somerlernejo. La okazigo de la 
Somerlernejo (kun kursoj, ludo kc.) 
estas garantiita. Ci okazos de la 23. 
julio ĝis 2. aŭgusto en la belpejzaĝa 
apudpariza urbeto Suresnes, en prok- 


simo de la Sen-rivero. La urbestro 
de la loko donis la permeson. Tie 
ankaŭ okazos la tendaro de la kara- 
vananoj k.a. Pro tio ke la kongresejo 
troviĝas en la okcidenta parto de 
Parizo k Suresnes estas okcidenta 
antaŭ-urbo, la distanco por atingi la 
kongresejon el tie, ne estas pli granda 
ol el ajna ne tute centra punkto de 
Parizo (5 km). 

Korekto. Ni notis en la lasta n-o, 
ke la Ekspozicio pri la Pariza Komu- 
no, montrata en St. Dionizio (St. 
Denis), estos fermita, kiam okazos 
la SAT-Kongreso. Ĵus ni ekscias, ke 
tiu Ekspozicio restos malfermita ĝis 
la 30. septembro. Sekve komuna 
vizito al tiu ekspozicio estas planata 
de la O.K.K. 

Materialoj. Havigu al vi la de la 
O.K.K. eldonitan materialon, nome : 
Afiŝo (0.30 fr. por ekz-o), Sigel- 
markoj (5.— por 100 pecoj), Leter- 
papero (8.— fr. por 50 pecoj) k 
koverloj (6.— fr. por 50 p.). 

Aliĝu baldaŭ ! Ne atendu la 
lastan semajnon antaŭ la kongreso ! 
Vi riskas per tio esti prizorgata malpli 
rapide ĉe via alveno, ekz. rilate la 
loĝigon. Indiku viajn dezirojn rilate 
loĝadon kune kun via aliĝo ! Ne 
ŝanceliĝu pri via decido : se via 
buĝeto k viaj ferioj permesas la 
Pariz-vojaĝon, faru ĝin ! La Pariza 
kongressemajno restos por vi nefor- 
gesebla memoraĵo. Kaj krome vi 
helpas grave per via ĉeesto al la 
celado de via Asocio. 

Ni memorigas, ke la kotizo estas : 
20 ffr. (2.— gd.) aŭ ekvivalento, k 
ke nemembroj ( gasloj) pagas la sa- 
man sumon. o. K. K. 

3. Lislo de aliĝinloj. 

57. Julius Ege, Los Angeles, Usono ;58-59. 
Gek-doj Lentaigne, Villeveyrac, Francio; 60. 
K-dino Jacomin Vict., Saint-Jean-de-Mau- 
rienne, Francio; 61. D. Fernandez, Bilbao, His- 
panio; 62. Vict. Haignŭrc, Boulogne-s-Mer, 
Francio; 63. Ernst Erikson, Stokholmo; 64. 
Joh. Rival, St.-Etienne, Francio; 65. Artigas 
Trigo, Zaragoza, Hisp.; 66. Juncadella Lopez, 
Zaragoza, Hisp.; 67. Marion Barney, Los An- 
geles, Usono; 68. C. ten Bruggencate, Enschede, 
Ncderl.; 69-70. Gek-doj J. Frielink-Nabes, N. 
Scharvvoude, Nederl.; 71-72. K-dinoj W. k B. 
Frielink, N. Scharwoude, Ned.; 73. K-dino 
Eisinga, Veendam, Ned.; 74. K-dino Schuite- 
maker, Oosthuizen, Ned.; 75. K-dino B. Ohlson, 
Enskede, Svedio; 76. N. D. v. Biezen, Rotter- 
dam; 77. K-dino Swart, de Beets, Ned.; 78. 
F. Oliemans, Rotterdam ; 79. K-dino Slootweg, 
Huizen, Ned.; 80. P. Wessel; Hago, Ned.; 81. 
M. Medema, Buinen, Ned.; 82-83. Gek-doj 
Veenendaal, West-Graftdijk, Ned. 84. K-dino 
R. Chapotot, Paris, 85. K-do F. Berlandier, 
Marseille; 86. K-do J. v. Scheepen, Hago, Ned.; 
87. K-do Lexa, Palaiseau, Francio; 88. K-do E. 
Ely, MalakolT, Francio; 89. K-do J. Oliveras 
Andreu, Barcelona ; 90. K-do J. Torres Palmer, 
Barcelona; 91. K-do Antonio Roig, Barcelona; 
92. K-do N. Hegrenas, Bergen, Norvegio; 93. 
K-do L. Bonin, Machecoul, Francio; 94. K-do 
K. Gehmayer, Attnang, Aŭstrio; 95. K-do J. 
Germain, Paris; 96. F. ten Hagen, Amsterdam. 


Proponoj al la 
XV-a Kongreso 

3. : 

Pri la Jarlibro: En ĉiu loko (urbo, 
komunumo), kie loĝas neniu SAT- 
ano, sed kie ekzistas grupo, kurso aŭ 
ano de LEA ligita konvencie kun 
SAT, la nomo k adreso de almenaŭ 
unu K-do aperu en la Jarlibro (kom- 
preneble, kondiĉe ke tiu ĉi K-do bon- 
vole akceptu). Malgranda sumo (5.— 
fr. fr.) estu pagota ĉu de la K-do, ĉu 
de la LEA, — Ioka grupo aŭ centro. 

Klarigo : Efektivigo de tiu ĉi pro- 
pono faciligos la laboron de la diversaj 
SAT-fakoj, por la grupiĝo, precipe de 
la novaj fakoj, kiel tiu, al kiu apar- 
tenas la subskribinto. 

Pri-mara komisaro de SAT k FEO: A. Belaud, 

SAT-ano 18 515. 


Memornoto 

Represis el « S-ulo » : Grafiĉki Radnik , 
Zagreb, 21.5., pri lingvo de usonanoj k turka 
lingvo. 

Priesper. artik. k notojn enhavis : Signa - 
len , Stokh., 9., 16., 23., 30.5.; Arbelaren , Stokh., 
7., 17.5.; Sarpsborg Arbciderbladcl, 11. 5., let. 
k div. notoj, esp. kalendaro, programo; Le 
Semeur, Falaise, 18.5.; Le Libertaire, Paris, 
3.5.; De Nieuwe Fakkel, Amsterd., 7.5., 4.6. 
(rubr.); Los Angeles Posl Becord (k kelkaj aliaj 
kalif. gazetoj), 16.4. (de Dana Slit); La Fĉdĉra- 
iion, Paris, apr. (kommunum-lab. sindikato); 
Nueua Prouincia , Bahia Blanca, 28.4. (paĝo); Dc 
Morgen, Helmond, 1.6. (pri la SAT-gazetoj). 


Esperanto-Ekspozicio en ŝanfiajo okazos 
en oktobro. Oni dankeme akceptos ĉiujn 
materialojn sendatajn de fervoraj ges-anoj el 
ĉiu lando. La Ekspozicia Komiiaio de S.E.L., 
N-o 14, Lane 169, Carter Road, Shanghai, 
ĉinio. 

Valoraj Dokumentoj 
por Amatoroj ! 

Restas al ni pluraj kompletaj jarkol- 
ektoj de la SAT-organoj I 

Nekonlestebla estas la valoro de tiaj 
kolektoj (precipe de «S-uIo»), kiuj 
spegulas fidele la penadon por esp-o 
en la laboristaj medioj. 

Tre inslrua por la nuno estas la 
ekzakta kono pri la pasinto. Plena 
koleklo de «Sennaciulo * estas la plej 
viva k plej impresa Historio pri nia 
movado. Novuloj povus ĉerpi multegon 
el tia verkego I 

Bekomendinda ankaŭ por grupaj 
bibliotekoj kiel konsultilo I 

Favoraj kondiĉoj : 

Sennaciulo, jaroj I-VIII inkluzive 
(pezo : pli ol 10 kg) : Prezo : nur 
fr. fr. 150.— inkluzive afrankon. 

La Noua Epoko, jaroj VI-VIII inkluz. 
(pezo : 1.300 gr.) : Prezo : nur fr. fr. 

25.— inkluz. afrankon. 

Sennacieca Beuuo (unua serio), jaroj 
I-V, mankas n-oj 1 k 2 de la jaro IV-a 
(pezo : 1.400 gr.), nur fr. fr. 30.— 
inkluz. afrankon. 

SAT, 67, auenue Gambelia, Paris 20. 

Tra la Filtrilo 

El la regno de du dildaloroj 

En Germanio la egalrajto de la 
virinoj estis abolita de la venkinta 
faŝismo. « La loko de la virino estas 
ĉe la hejma forno », per tiu ĉi devizo 
la virinoj estis forpelataj el ĉiuj gravaj 
publikaj oficoj. Lastatempe la direk- 
torinoj de 33 liceoj por knabinoj estis 
pensiataj k anstataŭataj de direktor- 
oj. Hitler deklaras, ke la edukado 
estas afero por viroj. La diktatoreco 
en Germanio markas do paŝon re- 
turnen pri la samrajteco de la 
seksoj. 

En Turkio la diktatoreco havis 
tiurilate alian efikon. Kemal Ataturk, 
certe unu el la plej rimarkindaj 
figuroj de la moderna historio, revo- 
luciigis en profunda senco de la vorto 
tiun dum jarcentoj dormintan landon, 
regitan de same despotaj kiel dege- 
nerintaj sultanoj. La virinoj tie estas 
liberigitaj el la monaĥina vivo k 
eniris parlamenton k publikajn ofic- 
ojn. Dum malmultaj jaroj okazis tie 
reformoj efektivigitaj en aliaj landoj 
nur dum jarcentoj. 

Kemal Ataturk anstataŭis Ia ara- 
ban skribon per la latina. Hitler 
oficialigis la malnovan gotikan skri- 
bon en la ŝtataj oficoj. En unu 
punkto ili estas ambaŭ akordaj : Ili 
malpermesis la laboristan movadon. 

• La mulllingveco en Sovelio. 

En 1913 la libroj publikigitaj en 
Rusio estis presataj en 29 lingvoj. En 
1928 tiu ĉi nombro atingis 89 k nun- 
tempe la libroj aperas en 104 lingvoj ! 

Bonaj perspektivoj por esperanto ! 

Forgesita 38- semajna striko 

« La striko estas finita, ni ne povus 
pliajn dungi, eĉ se ni volus. Ni jam 
okupis ĉiujn lokojn de la strikintoj », 
tiel diris oficisto de R. Gonzon k 
Nefju (Richard Johnson and Ne- 
phew), metalfaden-fabrikantoj en 
Cradfordo, Manĉestro. 

La striko preskaŭ forgesita daŭris 
preskaŭ naŭ monatojn kaj estas nun 
deklarita finita. 550 kuraĝaj metal- 
faden-laboristoj strikis proteste kon- 
traŭ la enkonduko per la firmo dc 
plirapidiga sistemo (Bedo). Subte- 
nate de sia sindikato (la Unuiĝo de 
Metalfaden-laboristoj k parencaj met- 
ioj), ili plejparte kuraĝe rifuzis reiri 
labori sub tiu sisteino. Dum la unuaj 
monatoj konfliktoj okazis kelkfoje 
kun la polico, kiu protektis la strik- 
rompantojn. 

Por malgrandigi la suferojn de la 
strikintoj k iliaj familioj, kiuj pre- 
feris suferi ol cedi siajn principojn, 
la Konsilantaro de Metiaj Sindikatoj 
Manĉestra k Salforda kolektis la 


monsumon de £560;gestoj de simpatio 
k financa helpovenis el aliaj urboj. 

La strikintoj sin konsideras nun 
kiel maldungitaj k ricevas la ŝtatsub- 
vencion. Sub la aŭspicioj de la sindi- 
kato 30 intencas starigi fabrikon laŭ 
koopera sistemo. 

/% 

Ce la Laboristaj 
Esperanto-Asociol 

La 20-a Kongreso de F.L.E. 1 en 

Groningen. 

Ni resumas la pason de liu LEA- 
Kongrcso vizilila de proks. 400 Gek-doj 
el la nederlandlingva regiono, laŭ la 
raporlo aperinla en la rnaja n-o de 
« Lab. Esperanlislo » (Amslerdam): 

La kongresan malfermon antaŭiris 
bone sukcesinta fetsvespero, en kiu 
precipe sin distingis la junularo. Estis 
prezentata teatraĵo «La sankta deĵo- 
ro ». La du paskotagojn okazis tri 
laborkunsidoj k unu kunsido de la 
SAT-anaro. La komunum-estraro ak- 
ceptis la kongresanojn en la Urba 
parko k ankaŭ la loĝantaro de la 
negranda kongresurbo tre atentis la 
kongreson. La diligenta loka sekcio 
de la Federacio faris gravan laboron 
por nia afero. 

La membronombro de la Federacio 
proksimiĝis en la lasta jaro al la tria 
milo, kunigita en 108 sekcioj (antaŭ- 
jare : 83). 5.000 ekz-oj de « Nia 
Lernolibro » (lastjara eldono) estas 
preskaŭ elvenditaj. « Lab. Esperan- 
tisto »atingis eldon-nombron de 4.700 
ekz-oj. La estraro respondis al kritik- 
oj pri la profito rezultanta el la libro- 
vendado, ke tia kapitalon formanta 
profito por la organizo estas vivnece- 
sa, k ke tiu profito eĉ ne ekzistus, se 
ĉio estus pagata kiel en privataj 
entreprenoj (ekz. salajroj, kc). Same 
la estraro rimarkigis, rilate kritikon. 
pri la kotizpago k la SAT-kotizo, ke 
certe estus pli facile al SAT malpli- 
altigi siajn kotizojn, se la granda 
plimulto da federacianoj estus SAT- 
anoj (kio ja tute ne estas !). La pro- 
pono de unu ŝekcio ĉesigi la liveradon 
de « S-ulo » al la federacianoj, estis 
malakceptita post vigla debato per 
2.176 voĉoj kontraŭ 47 (nur la propo- 
nintoj). Tiu debato donis al pluraj 
K-doj la bonan okazon esprimi sian 
tre laŭdan opinion pri la SAT-organo. 
La estraro estis reelektata (kun unu 
nova ano por la eksiĝinta sekretario). 
Kiel venontjara kongresurbo estas 
elektita Llago. 

La kunsido de la SAT-anaro okaze 
de la FLE-kongreso elektis K-don 
Bas Vels kiel ĉefperanton por Neder- 
lando; li -havas por sia laboro la 
subtenon de la LEA-estraro, same 
kiel tiun de la P.-K. de SAT. 


1 LEA por la nederl.-lingvaj regionoj. 


Diversaj komunikoj 

Ni eslas pelilaj konigi jenan informon: Nom- 
bro da militrifuzantoj en Nederlando (225) 
dissendis manireston, en kiu post atentigo pri 
la nuna militdanĝero ili turnas sin ne nur al 
ĉiuj homoj persone, sed ankaŭ nepre al ĉiuj 
organizoj sin deklarintaj kontraŭ milito k 
militpreparado, sciante, ke la militrifuzado, kiel 
eble plej multe k amase praktikata, formas ia 
nuran metodon, kiu finiine povos malebligi 
militojn. La subskribintoj de l’manifesto antaŭ, 
dum k post la mondmilito estis malliberigataj ku- 
ne pli ol 200 jarojn. (Ne enkalkulitaj estas tiuj, 
kiuj pravigis sin per tielnomata « militrifuzant- 
lcĝo » k plenumis anstataŭe «civil-servon »). 
Adreso de 1’sckretariejo de tiu movado : Bolks- 
beekstr. 27 bis, Utrcchi (Nederlando). 

« Internacia pcrfektiga kurso » (8.-13. julio), 
« Seminario por Cseh-metodaj instruistoj * (15.- 
20. julio), «Intcrnacia kunveno de esp. geinstruis- 
toj » (25.-29. julio) okazos en Arnhemo (Bspe- 
ranto-Domo, Esperanto-laan 3). Aliĝ-k inform- 
petojn adresu al Jntern . Csch-Inslituto, Riouw- 
str. 172, llago , Nederl. 

(A1 K-doj, kiuj intencas partopreni la SAT- 
Kongreson ĉi-jaran, ni rekomendas ĉi-okaze la 
komunikon pri la Somer-lernejo apud-pariza , 
vd. p. 52, kies organizantoj celas proksimume 
la samon kiel la Instituto en Arnhemo k en kiu 
ankaŭ partoprenos nombro da geinstruistoj.) 

Stando de esperanto en la Foiro de Parizo 

Foiro, kiun multaj ccntmiloj da hornoj vizitas, 
estas certe unika okazo por propagandi espe- 
ranton. Despli ĉagrene oni devis konstati, ke la 
aranĝo de la esperanto-stando neniel respondis 
al la gravo de la okazo. La materialo ŝajnis 
origini el la pasinta jarcento k apenaŭ komple- 
tiĝis per cldonajoj dc nia epoko. Ne vidante 
eblon lavi la manojn post foliumado de gazetoj 
k libroj polvokovritaj, la publiko kontentiĝis 
plenstreĉe okulumi ilin por malkovri titolon k 
signifon de la prezentita varo. 

Entute : La stando ne estis alloga k tute ne 
konformis al la bezonoj de cfika propagando. 

Vizi Tinlo. 


Du esperantistoj intencas viziti la SAT-Kongr. 
(Parizo). Veturas bicikle tra Belgio, Reims, 
Reveturo tra Calais, Lille, Beiga marbordo k 
Bruselo. Petas esp-istojn en tiuj div. lokoj helpi 
ilin per zorgo pri nur malmultekosta tranoktejo 
k manĝejo. Nenion senpage. Bonv. skribi al : 
J. Iiansen , 25, rue Marie-Henriette, Verviers 
(Belgio). 


Aperos en julio: 

A V 

Cu socialismo 
konstruiĝas en Sovetio? 

de E . Lanti k M. Ivon 

48-paĝa (14 x 21 cm) broŝuro, verkita 
en formo de dialogo inter tri personoj : 
Euler , la herezulo, liuper, la ortodoksulo, 
Iver, la objektiva atestanto, sovetiano, 
kiu forlasis la landon antaŭ nelonge. 

La verketo kostos nur 3 fr. fr. (2 res- 
pondkuponojn), kvankam ĝi estos eldo- 
nita per bela papero, estos zorge presita 
k enhavos ilustrojn. 

Al la personoj, kiuj antaŭmendos k 
pagos, ni sendos afrankite 3 ekz-ojn por 
G fr. fr. aŭ 4 respondkuponoj. Tiu tre 
favora prezo kompreneble valoros nur 
ĝis lino de julio. Profitu la bonan okazon. 
Neniu bedaŭros esti akirinta tiun broŝu- 
ron, verkitan en vigla, facila stilo, laŭ 
agrabla formo k helpe de atestoj k doku- 
mentoj nekontesteblaj. 

Mendu tuj, sendu la monon al la adreso 
de Herezulo 14, avenue de Corbĉra, 
Paris (XII 0 ); uzu prefere, se eblas 
en via lando, la poŝtan ĉekkonton : 
E. Adam, Paris 1350-62. 

SENNACIULO 


TRA LA ESPERANTA 
GAZETARO 

« Heroldo » baslonas la lamburon. 

Ju pli proksimi£as 1a dato de la Universala 
Kongreso en Romo, dcs pli laŭtiĝas la tambur- 
batado de « Hcroldo », kies paĝoj elradias 
optimismon des emajno al scmajno ŝvelantan. 
Kaj ĝin eĉ ne malvarmetigas okazaj akcidentoj, 
kiel kunigo de du n-oj en unu dusemajnan, ĉar 
por la kuranta semajno la atendita manuskripto 
ne venis I Male I ĉie saltas en la okulojn kuraĝ- 
igaj. per dikcgaj literoj presitaj vokoj, ekz. 
* Esperanto venkos... (se ni firme volas k 
diligente laboras) » k « Espcranto vivas », ĉar 
sub tiu rubriko ni legas, ke... en Vieno « s-ano A. 
prelegis rimitajn enigmojn k s-ano B. humoran 
poemon », dum en K6In « s-ro S. instruparolis 
pri la kuireja ilaro... f-inetoj H. k K. prezentis 
dancojn k akrobatikajn (! Hed.) dancojn... s-ano 
R. rakontis du ŝercojn el tramista vivo », ktp, 
kc. Mirige, ke oni ne citis la markon de cigaro, 
kiun oni fumis ! Verc, la redaktoro de « Iler. » 
disponas pri sufiĉe da materialo por plenigi 
siajn paĝojn (cetere, ĉie brilas blankaj nesur- 
presitaj spacoj favoraj al la gazetbuĝcto), k 
plie sufiĉan porcion da optimismo, por kredigi 
al facilkredemuloj la proksiman venkon de 
esperanto tra la mondo. 

En Aŭslrio ree aperas esperanllingva gazelo ! 

De kvin monatoj aperas en Vieno la « Verda 
Hevuo » (sendependa revuo pri arto, scienco k 
amuzo), tute en esperanto 1 ). Tute nature venas 
al ni tiu unua penso : — Jen ankoraŭ iuj, kiuj 
opinias, ke la ĝisnunaj esp-gazetoj ne sufiĉas, 
ke ili havas tro da abonantoj, k sekve necesas 
eldoni plian. Tamen, eble specialaj konsideroj 
(prospero de 1’movado en Aŭstrio, deziro pro- 
pagandi per esp-o pri aŭstriajoj en eksterlando, 
pli facila aboneblo por aŭstroj sub faŝismo al 
rnlanda gazeto) kaŭzis la kreon de tiu revuo, 
cetere presita sur bela papero k ilustrita per 
logaj fotoj. La kunlaborantoj estas aŭstraj esp- 
istoj. Ĉio*cstas aŭstra..., krom la lingvo. N. B. 

Danĝera falalismo 

« La Suda Stelo» N-ro 4-5, de majo, citas 
diron de E. Drezen,«ke esperanto progresis iom 
same, kiel normale progresas iu ajn planto plan- 
tita, sed speciale ne zorgata», k kun logiko 
asertas : 

Ke ĝi ankaŭ pluen daŭrus progresi, eĉ scn ia 
niafara aparta zorgado (substreko mia, II.P.), 
estas nepre.» 

Povas esti, ke -Sro D-ro Lapenna havas tian 
misteran kapablon antaŭvidi la estonton por tiel 
firme aserti la nepran venkon de esperanto sen 
la pionira laboro. La meteorologio estas jam 
preskaŭ ekzakta scienco k tamen neniu fakulo 
kuraĝus garantii al kamparano la sekuron de 
lia planto. Desmalpli certe ni povas rilati al la 
estonto de la socio, ĉar la scienco pri la historio 
troviĝas ankoraŭ en infanaĝo. Laŭ propaganda 
vidpunkto la eflko estos kontraŭa al la intenco 
de D-ro Lapenna, ĉar oferemaj pioniroj, batalan- 
taj por idealoj, ne vidas utilon k ncceson oferi 
por falale realiĝonta afero. H. P. 

1 Rcd. k Adm. Wien VII, Hermanngasse 
31-26. Jarabono : 3 sv. fk. Formato de « S-ulo p 
8 paĝoj. 


Skribinte flere sur sian standardon 
ia batalon kontraŭ la Nacieca Spirito 

Sennaeieca Revuo 

en sia junia kajero dediĉas interesan 
artikolon al tiu problemo. Same en tiu 
n-o estas studata la ekonomia krizo k 
ĝiaj leĝoj. Raportoj el Germanio, Hispa- 
nio, Sovetio k Usono.— Diskutejo .— 
Amplcksa literatur-scienca parto. — 
Literatura kritiko. Ktp kc. 

Prezo de la n-o: 2.25 /r. /r. Jarabono: 
25. /r. /r. 

SAT f 67, avenue Gambella , Paris 20. 


Grava avizo al korespondantoj 

Laŭ informoj ricevitaj el Germanio oni 
arestis Kamaradon (Rejna regiono) pro leteroj 
senditaj k ricevitaj. Estas nepre necesc ĉcsigi la 
alsendon de leteroj aŭ, en dubo, informiĝi 
antaŭe « pri la farto »de la tieaj korespondantoj: 
ĉi-loke ni admonas al plej prudenta sinteno 
de ekstergermaniaj korespondantoj. 


La Hed. 

“ Popollernejo k Ekonomia Krizo ” 

En sia venonta kongreso nia Federacio, kiu 
arigas la revolucitendcncajn geinstruistojn el 
Francio, intencas pridiskuti tiun gravan aferon. 
Ni volus per enketo havigi al ni informojn pri 
la nuna situacio de la popolinstruado en la aliaj 
landoj. 

Ni esperas, ke esp-o helpos al ni k ke alilandaj 
gekolegoj bonvolos skribi al mi. lli estu tutkore 
dankataj ! 

1. — Kiel evidentiĝis en via lando la atako 
de la burĝaro kontraŭ la popollernejo ? (divers- 
specaj ŝparoj, salajraj malplialtigoj, lernejoj 
fcrmataj, ktp.). Cu kontraŭstaro estis organiza- 
ta ? Kiel ? 

2. — Ĉu en la instruistaro estas senlaborŭloj ? 
ĉu la sindikataj organizoj klopodas pri ili ? 
Kiun rezulton ili atingis ? 

3. — Ĉu la nombro da analfabetoj plimultiĝas? 

4. — Procente, kiu estas la porinstruada 
buĝeto rilate la tutan buĝeton ? Rilate la por- 
militan k porpolican buĝeton ? 

Bonvolu sendi la respondojn al : 

A/. Valiire f instruisto en Fabregues (Hĉrault), 
Francio. 


Karcspon dada 

Ceĥoslovakio 

Kiu sendos al mi 50-100 PM el sia lando, tiu 
ricevos de mi saman kvanton el mia lando. 
Tuj resp. al ĉiuj. Adr. : Josef Wuchterl. Holei- 
schen 127 ap. Plzen. 

Kontoristino dez. koresp. L., PK., k.ĉ.l., 
p.ĉ.t., kun samgefakuloj. Certe resp. Ludmilla 
Erben } Grŭruvald a.N. 270 b/ Gablonz a.N. 

Esperanto-rondeto Aŝ aranĝos komence de 
aŭgusto tetcrvespcron. Skribu multnombrc al : 
K-dino Anna Prockt } Asch II - Nassengrub, 75; 
K-do Karl Sldcker } Asch } Masarykstr., 173. Resp. 
garantiata. 

Nederlando 

K-do P. T. v.d. Vlies f Middeldijk C 263, 
Barendrcchl } dez. koresp. kun Gek-doj ĉl. 
Mi certe respondos. 

Kelkaj pli malpli spertaj Gek-doj dez. kor. 
k.ĉ.l. Gek-doj pri ĉt. Resp. garantiata. Skribu 
al : K-do J. H. Nieuwenhuizen } Laakhof 37, 
Den Haag. 

Nederlanda kompostisto dez.. korespondi kun 
aliaj kompostistoj pri ĉiuj temoj rilataj al fak- 
movado ktp. Resp. garantiata. H.van Teeffclen. 
Spartastr. 12 A, Bottcrdam. 

K-do J.J.C. Kuk Jr. } Stortenbekerstr. 206, 
Den Haag } 2u-jara, dez. kor. kĉl pĉt, prelere 
pri amatorfotografio. 

Ned.K-do dez. kon.kĉl k pĉt. Resp. garantiata. 
Adr. : K-do A. W. Trcurniel , Brederodestr. 
46 b, Butterdam-West. 

Aleniigo ! lv-dino Brumer (11 700) ne plu 
estas landa peranto por Aŭstrio. Bonvolu tion 
noti k korekti en la Jarlibro (p. 7). 


Granda nombro da kurspartoprenintoj deziras 
praktiki csp-on per serioza korespondado. 
Je la komenco de julio ni aranĝos kores- 
pondvesperon k honeste respondos al ĉiuj, 
kiuj sendis leteron aŭ bildkarton. Adresu : 
K-do B. Bullcmeyer f Geuzenkade 51, I, 
Amsterdam (Wesl), Nederlando. 



La Juna Vi vo. Unua jarkolekto de tiu 
revuo por !a dekdu- ĝis deksesjara junularo ^ 
bindita kie! libro. Prezo : 8. fr. fr. aŭ 6 resp,- 
kuponoj. Mendebla ĉe la Redakcio : Veencn- 
daal } Wesl-Grafldijk } Nederlando. 

La enhavo konsistas ĉefe el legmaterialo 
ĉerpita el lernejaj legolibroj. Verkistoj k tradu- 
kintoj estas preskaŭ senescepte geinstruistoj; la 
kompilado okazis kun pcdagogia talento. 

Gvidfolio de Diksmuide. Eldonita de la 
Turisma Oflcejo, Diksmuide, Belgio. 4 p. Ilustr- 
ita. Precipe militmemoraj vidindaĵoj. 


Radio-notoj 

Minsk (1442 m), disaŭdigas ĉiumonate je 
21.45 h-21.55 h. MET ĉiun 6, 9, 12, 16, 18, 22, 
24, 28, 30-an. Oni skribu pri aŭdeblo k pri la 
enhavo al Esp. Fako de Minska radio-komitato 
(ul. Kirova 16, Minsk, USSR). 

Badio Brno ricevis 1178 korespondaĵojn el 
23 landoj k tri kontinentoj post disaŭdigo cn 
esp-o de la opero de Smetana « Vendita Fian- 
ĉino ». 

La stacio Ljubljana (Jugoslavio) aranĝis 
Esperantan Semajnon komence de junio kun 
ĉiutagaj esp. disaŭdigoj. 





I 


« La legado de la unua n-ro de Herezulo l\ 
taŭzis mian animon, hirtigis miajn har- 
ojn, unuvorte skuis min tute. Vi kom- 
prenu per tio, ke mi ne konsentas kun Ia 
enhavo de via nove naskita organo. Sed 
almenaŭ mi devas sincere konfesi, ke mi 
legis la tutan kajeron kun granda inte- 
reso; tial mi sendas al vi 4 respond- 
kuponojn por unujara abono... » 

Tiel esprimis sin inteligenta, duma 
ortodoksulo, al kiu ni estis sendintaj 
provekz-on de 


HEREZULO 

Sendependa revuo por batalo konlraŭ 
ĉiajn dogmojn 

Vi imitu tiun sinccran homon; vi 
abonu al la organo, kiu diras tion, kio ne 
estas direbla en aliaj esperantaj gazetoj. 
Vi sendu senprokraste 4 internaciajn 
respond-kuponojn al : Espcranto } 14, 
avenue de Corbĉra, Paris (XII) } aŭ 
6 fr. fr. al : 

Poŝta ĉekkonto : E. Adam , Paris 1350-62. 


























